Turisas

Turisas is a fowk metal baund frae Finland.  Thay war stairtit in 1997 bi Mathias Nygård an Jussi Wickström.  Thay are cried efter Turisas, a Finnish god o war that wis wirshipped in the langsyne.

Owerview
Nou ten year auld, Turisas wis a wee baund in thair native Finland until the success o thair first album Battle Metal propelled thaim aw o a suddent intae fame an recogneetion in the internaitional metal community.  The positive reaction o the muisic press tae that album, an the fact that thay than toured the Unitit Kinrick wi thair kintramen Lordi gien thaim something o a springbuird for success in the UK.  This is bein follaed up wi hie profile appearances sic as on the TV special Get in the Ring an the warld famous Download Festival.  In 2007 thay gaed on a heidline tour o the Unitit Kinrick , tae support thair secicont album, The Varangian Way - a concept album tellin the tale o a curn o Northmen on a vaige frae Scandanavie tae Byzantium.  A seicont UK tour s' follae in Spring 2008, wi twa Scots dates.

The situation as tae line-up isnae cleir the nou, ordinar accordianist Janne "Lisko" Mäkinen gaed "missin in action" efter a shaw in Amsterdam in Februar 2008, an haes at least in the short term been replaced wi Netta Skog, that filled in durin the European tour wi Iced Yird in late 2007.

Genre
Turisas jynes thegithir pouer metal an a tait black metal wi Finnish fowk muisic.  Thair first album wis cried Battle Metal an this haes caused baith fowk metal an pouer metal tae be cried "Battle Metal" (this term is maist uised bi Metal Hammer magazine, but no bi maist metal fans).  Some fowk cries thaim Viking Metal, but syne thay are Finns an the Finns warna Vikings this isna haily richt.  The term Viking Metal is raither braid an includes baunds that's no seemilar tae Turisas at aw.  For ordinar, the term fowk metal is tae be preffered.  It shoud be mynt, but that Nygård ance said:

"Music isna anent genres.  It's anent makkin an atmosphere."

Live

The baund haes a gey guid reputation as a live act.  Thay gae onstage in warpent an wi claes meant tae resemmle thir o Finnish warriours in the langsyne (tho live session member Antii Laurila aften plays in the scud).  Thay hae guid humour live, wi saunas an aff the waw kivers o sic sangs as Rasputin bi Boney M bein a featur.

Discography

Albums
Battle Metal (2004) 
The Varangian Way (2007)
Stand up and fight (2011)
Turisas2013 (2013)

Singles
To Holmgard and Beyond (2007) 
Rasputin (Boney M kiver) (2007)
Supernaut (2010)
Stand Up and Fight (2010)
For Your Own Good (2013)

Demos
Taiston Tie - The Battle Path  (1998) 
Unnamed Promo (1999) 
The Heart of Turisas (2001)

Line-up
Fou time members

Mathias "Warlord" Nygård - Liltin, Synths an Percussion 
Jussi Wickström - Guitars 
Hannes "Hanu" Horma - Bass 
Tuomas "Tude" Lehtonen - Drums an Percussion 
Olli Vänskä - Fiddle
Janne "Lisko" Mäkinen - Accordion (status in baund no clear)

Live session members
Netta Skog - Accordion (staund in for Spring 2008 heidline tour)

Umwhile members

Antti Ventola - Keybuirds 
Georg Laakso - Guitar 
Ari Kärkkäinen - Guitar 
Sami Aarnio - Bass 
Tino Ahola - Bass 
Mikko Törmikoski - Bass

Umwhile live session muisickers
Riku Ylitalo - Accordion & Keybuirds 
Wincef Boncamper - Accordion
Antti Laurila - Accordion

Fremmit Airtins

Offeecial wabsteid

Category:Muisical groups established in 1997
Category:Finnish fowk metal muisical groups